[{"text_idx": "#000000", "text": "Llai na mis i mewn i\u2019r tymor ac mae\u2019r tri uchaf wedi torri\u2019n glir, ond bydd Y Bala\u2019n ceisio cau\u2019r bwlch ar y ceffylau blaen wrth i di\u0302m Colin Caton herio Aberystwyth ddydd Sadwrn am 17:15 yn fyw ar S4C."}, {"text_idx": "#000002", "text": "Mae Bruno Lopes wedi cael dechrau caled i fywyd fel rheolwr yn Uwch Gynghrair Cymru a gyda dim ond un pwynt i\u2019w henw ar o\u0302l chwe ge\u0302m, y Derwyddon sy\u2019n dechrau\u2019r penwythnos ar waelod y tabl."}, {"text_idx": "#000003", "text": "Dyw Caernarfon heb golli gartref yn erbyn y Derwyddon ers 2015 ac roedd hi\u2019n fuddugoliaeth swmpus o 4-0 i\u2019r Cofis y tro diwethaf i\u2019r timau gwrdd ac hynny yn rownd wyth olaf Cwpan Cymru \u2018no\u0302l ym mis Chwefror."}, {"text_idx": "#000005", "text": "Mae Met wedi colli tri ymosodwr dylanwadol yn ystod y flwyddyn diwethaf (Adam Roscrow, Will Evans, Jordan Lam) ac mae hynny wedi profi\u2019n gostus gan mae\u2019r myfyrwyr sydd a\u0302\u2019r record ymosodol salaf yn y gynghrair (4 go\u0302l mewn 7 ge\u0302m)."}, {"text_idx": "#000006", "text": "Ar o\u0302l curo Aberystwyth ar y penwythnos agoriadol mae Met Caerdydd wedi mynd ar rediad o chwe ge\u0302m heb ennill gan lithro i lawr y tabl."}, {"text_idx": "#000007", "text": "Dyw Met Caerdydd erioed wedi ennill ge\u0302m gynghrair yn erbyn Cei Connah, ond y myfyrwyr oedd yn fuddugol yn y gem ddiwethaf rhwng y timau yn rownd wyth olaf Cwpan Cymru."}, {"text_idx": "#000009", "text": "Ond mae Pen-y-bont yn mwynhau eu rhediad gorau erioed yn Uwch Gynghrair Cymru ac wedi codi i\u2019r 4ydd safle ar o\u0302l ennill tair ge\u0302m yn olynol am y tro cyntaf yn y brif adran."}, {"text_idx": "#000010", "text": "Sgoriodd Rhys Griffiths ddwywaith i Ben-y-bont yn erbyn Hwlffordd nos Fercher a bydd y chwaraewr-rheolwr 40 oed yn gobeithio ychwanegu at ei gyfanswm o 271 o goliau cynghrair cyn diwedd y tymor."}, {"text_idx": "#000012", "text": "Mae\u2019r Barri ar y llaw arall yn mwynhau cyfnod arbennig ac wedi ennill pum ge\u0302m gynghrair yn olynol am y tro cyntaf ers Mawrth 2018."}, {"text_idx": "#000013", "text": "Ond y Robiniaid sydd wedi ennill y ddwy ge\u0302m ddiwethaf rhwng y timau \u2013 y ddwy ge\u0302m o fewn wythnos i\u2019w gilydd ar Barc Jenner flwyddyn yn o\u0302l (cynghrair a cwpan)."}, {"text_idx": "#000015", "text": "Mae\u2019r Fflint wedi colli eu tair ge\u0302m ddiwethaf, ond rheiny yn erbyn clybiau orffennodd yn y Chwech Uchaf y tymor diwethaf, felly bydd Niall McGuinness yn gweld cyfle i droi\u2019r gornel brynhawn Sadwrn."}, {"text_idx": "#000016", "text": "Dyw Hwlffordd heb orffen yn uwch na\u2019r 12fed safle yn Uwch Gynghrair Cymru ers gorffen yn 7fed yn 2008/09 pan oedd 18 clwb yn y gynghrair."}, {"text_idx": "#000018", "text": "Y Bala enillodd y ddwy ge\u0302m rhwng y timau\u2019r tymor diwethaf, a methodd Aberystwyth a sgorio yn y ddwy ge\u0302m honno."}, {"text_idx": "#000019", "text": "Ond mi fydd Aber yn llawn hyder ar o\u0302l taro pedair yn erbyn y Derwyddon ar y Graig nos Fawrth."}, {"text_idx": "#000020", "text": "Bydd uchafbwyntiau\u2019r gemau i\u2019w gweld ar Sgorio nos Lun am 5:25."}]